**Likumprojekta “Grozījums Bezdarbnieku un darba meklētāju atbalsta likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019.gada 29.janvāra sēdē, izskatot Ārlietu ministrijas sagatavoto informatīvo ziņojumu "Par Latvijas gatavību Apvienotās Karalistes izstāšanās no Eiropas Savienības (*Brexit*) radītajām sekām", tika dots uzdevums ministrijām sagatavot un iesniegt izskatīšanai Ministru kabineta 2019.gada 12.februāra sēdē tiesību aktu projektus, kas saistīti ar *Brexit*. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši 2016.gada 23.jūnija Lielbritānijas un Ziemeļīrijas Apvienotās Karalistes (turpmāk – Apvienotā Karaliste) organizētā referenduma rezultātiem 2019.gada 30.martā plānota Apvienotās Karalistes izstāšanās no Eiropas Savienības.2019.gada 15.janvārī Apvienotās Karalistes parlamenta Pārstāvju palāta ar 230 balsu vairākumu noraidīja Apvienotās Karalistes panākto vienošanos par Izstāšanās līgumu, tādējādi ir ievērojami palielinājies risks, ka tā izstāsies no Eiropas Savienības bez vienošanās, kļūstot par trešo valsti bez īpaša statusa no 2019.gada 30.marta.Eiropas Komisija identificējusi nozīmīgākas jomas, kas ir kritiskas bez vienošanās izstāšanās gadījumā – pilsoņu tiesības, muita un preču eksports, transports, finanšu pakalpojumi un Eiropas Savienības klimata politika. Tomēr, izvērtējot visus Eiropas Komisijas priekšlikumus ārkārtas situācijas risināšanai, secināts, ka atsevišķās situācijās trūkst koordinētas Eiropas Komisijas rīcības vai nepieciešams papildu risinājums, t.sk. nodarbinātības jomā.Lai arī turpmāk nodrošinātu labvēlīgu un līdzvērtīgu ar Eiropas Savienības pilsoņiem attieksmi pret Apvienotās Karalistes pilsoņiem, kas likumīgi uzturējušies Latvijā līdz 2019.gada 29.martam, un sniegtu tiem atbalstu bezdarba gadījumā uz noteiktu pārejas perioda laiku līdz 2020.gada 31.decembrim, nepieciešams veikt attiecīgu grozījumu Bezdarbnieku un darba meklētāju atbalsta likumā (turpmāk – Likums), nosakot, ka Apvienotās Karalistes pilsoņiem, kuri likumīgi dzīvojuši Latvijā līdz 2019.gada 29.martam, un viņu ģimenes locekļiem saglabājas tiesības saņemt Likumā noteiktos atbalsta pakalpojumus bezdarbniekiem, darba meklētājiem un bezdarba riskam pakļautajam personām. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Apvienotās Karalistes pilsoņiem, kas likumīgi dzīvojuši Latvijā līdz 2019.gada 29.martam, un to ģimenes locekļiem, kas meklē darbu Latvijā.Atbilstoši Nodarbinātības valsts aģentūras (turpmāk – aģentūra) statistiskajai informācijai 2018.gada 31.dcembrī bezdarbnieka statusā aģentūrā bija reģistrēti pieci Apvienotās Karalistes pilsoņi.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neietekmē administratīvo slogu bezdarbniekiem, darba meklētājiem un bezdarba riskam pakļautajām personām.Tiesiskais regulējums nerada būtisku ietekmi uz tautsaimniecību. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Tiesiskā regulējuma izpilde tiks nodrošināta aģentūras finanšu resursu ietvaros. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Trešo valstu pilsoņiem nodrošināmos atbalsta pakalpojumus bezdarba gadījumā Eiropas Savienības tiesību akti neregulē, kā arī tie neietilpst Eiropas Savienības ekskluzīvās un dalītās kompetences jautājumu lokā. 2019.gada 30.janvārī Eiropas Komisija ir nākusi klajā ar priekšlikumu Eiropas Parlamenta un Padomes regulai par ārkārtas pasākumu noteikšanu sociālā nodrošinājuma koordinācijas jomā pēc Lielbritānijas un Ziemeļīrijas Apvienotās Karalistes izstāšanās no Eiropas Savienība (COM(2019)53). Ievērojot, ka no Eiropas Komisijas puses nav paredzēti ārkārtas pasākumi bezdarbnieku un darba meklētāju atbalsta jomā, var secināt, ka Eiropas Savienības dalībvalstis nav ierobežotas noteikt nacionālu regulējumu minētajā jomā. Vienlaikus likumprojektā tiek noteikts ierobežots laika periods, kurā tiek saglabāta esošā pieeja attiecībā uz Lielbritānijas un Ziemeļīrijas Apvienotās Karalistes pilsoņiem sniedzamo atbalstu (proti, līdz 2020.gada 31.decembrim), ņemot vērā, ka Eiropas Savienības un Lielbritānijas un Ziemeļīrijas Apvienotās Karalistes nākotnes attiecību ietvarā sagaidāms pastāvīgs risinājums pilsoņu tiesību jautājumā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ievērojot jautājuma steidzamību, sabiedrības līdzdalības aktivitātes netiek plānotas.Aktuālā informācija par Apvienotās Karalistes izstāšanos no Eiropas Savienības, tiek publicēta aģentūras un Labklājības ministrijas tīmekļvietnēs. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz izmaiņas aģentūras institucionālajā struktūrā, kā arī neietekmē pieejamos cilvēkresursus.  |
| 3. | Cita informācija | Nav |

Labklājības ministre R.Petraviča

 Valsts sekretārs I.Alliks

Iļijina, 67021616
Olga.Iljina@lm.gov.lv